கேள்வி: கம்பளைதாசன் - கலையுலகில் பற்றி விளக்கவும்.
பதில்: பதினேழு வயதில் ‘முத்தமிழ் கலா மன்றம்’ என்ற பெயரில் தமிழ் மன்றம் ஒன்றை ஆரம்பித்து அதனூடாக முதல் நாடகம் கொட்டாஞ்சேனை பிரின்ஸ் கல்லூரி என்ற பாடசாலை மண்டபத்தில் நடைபெற்றது. திமுக ஆர்வலர் ஏ. ரகுமான் திரைக்கதை எழுதிய ‘கடமை வீரன்’ நாடகத்தில் இவர் நகைச்சுவை வேடத்தில் நடித்தார். அதன் பிறகு ‘விளக்கேற்றி வைத்தவள்’ நாடகத்தில் சமுதாயம் (திரைப்படம்) படக் கதாநாயகி ஜெயகெளரியோடு நடித்தார். இவர் திரைக்கதை எழுதி இயக்கிய நாடகம் ‘கந்தசாமி பிள்ளை’. இந்த நாடகத்தில் எஸ். எஸ். சந்திரன் இவருடன் நடித்தார். அதனைத் தொடர்ந்து லடிஸ் வீரமணி, கலைச்செல்வன், பத்திரிகையாளர் ஜோ. ஜெயசீலன் உள்ளிட்ட பலரின் நாடகத்தில் நடித்திருக்கிறார். தி. மு. க.வின் எழுச்சி இலங்கையில் பரவிய போது கழக உறுப்பினர்கள் பலர் அழகான தமிழ் பெயர்களைத் தமக்குத் தாமே சூட்டிக் கொண்டார்கள். அதைப் பின்பற்றி இவரும் தன் பெயரைக் கம்பளைதாசனாக மாற்றிக் கொண்டார். முத்தமிழ் மன்றமாக இருந்த இவரது மன்றம் இடையில் எம். ஜி. ஆர் மன்றமாக மாற்றப்பட்டது.